Downloaded from YTS.MX
‎(ภาพยนตร์สารคดีจาก NETFLIX)
Official YIFY movies site: YTS.MX
‎มันยากที่จะรู้ว่าแมวคิดอะไรอยู่ในใจ
‎ดาชา มานี่จ้ะ
‎แต่ในที่สุด การค้นพบใหม่ๆ อาจจะเปิดประตู ‎สู่เพื่อนที่เข้าใจยากที่สุดของเราได้แล้ว
‎(อเมริกาส์ก็อตทาเลนต์)
‎บางคนคิดว่าแมวทำอะไรไม่ได้มาก
‎เราจะพิสูจน์ว่าพวกเขาคิดผิด
‎ลืมทุกสิ่งที่คุณคิดว่าตัวเองรู้เกี่ยวกับแมวไปซะ
‎การวิจัยแมวล่าช้ากว่าสุนัขแน่นอน
‎แต่ตอนนี้เราเห็น ‎กระแสมาแรงในวิทยาศาสตร์แมว
‎นักวิทยาศาสตร์รุ่นใหม่กำลังท้าทายแนวคิดเดิมๆ
‎เรากำลังค้นพบหลายๆ แง่ในพฤติกรรมของแมว
‎ลักษณะนิสัย สรีระวิทยา
‎ทุกอย่างที่ทำให้แมวมีเอกลักษณ์
‎แมวฉลาด อยากรู้อยากเห็น
‎และมีปฏิสัมพันธ์ทางสังคมกับมนุษย์ได้ดี
‎แล้วก็มีหลักฐานบ่งชี้ว่า ‎แมวได้วิวัฒนาการเพื่อทำแบบนั้น
‎มาร่วมกันไขปริศนาของแมว
‎ไขปริศนาพฤติกรรมบ้าๆ บ๊องๆ
‎และแปลภาษาลับของน้องๆ กัน
‎มันคงไม่ง่ายหรอก
‎แมวเป็นสัตว์ที่ซับซ้อน
‎ดาชา มานี่จ้ะ
‎ใช่ค่ะ แมวมีความคิดของตัวเอง
‎แต่ถ้าต้องการ คุณก็สอนให้แมวทำได้ทุกอย่าง
‎ใครๆ ก็ไขศักยภาพที่แท้จริงของแมวได้
‎ถ้าคุณรู้ความลับของมัน
‎แมวมีอยู่ทุกหนแห่ง
‎แต่กระนั้น เราก็แทบไม่รู้จักมันเลย
‎การจะเข้าใจว่าอะไรทำให้แมวเป็นแมว
‎และมันเรียนรู้จะอยู่กับมนุษย์ได้อย่างไร
‎เราจึงไปหาผู้เชี่ยวชาญ
‎(ดร.บรูซ คอร์นริช ‎ผู้อำนวยการศูนย์สุขภาพแมวคอร์เนลล์)
‎("นักสรีรศาสตร์แมว")
‎ผมคิดว่ามนุษย์ประเมิน ‎การเข้าสังคมของแมวต่ำเกินไป
‎ยอมรับเถอะ แมวเป็นสัตว์ที่สนุก
‎แล้วบางครั้งก็ตลกมากๆ
‎ที่น่าแปลกคือ ‎ลักษณะบางอย่างที่ทำให้แมวมีเสน่ห์มากๆ
‎วิวัฒนาการมาจากสัญชาตญาณนักฆ่า
‎ถ้ามีใครขอให้ออกแบบนักล่าบนบก
‎ที่สมบูรณ์แบบในแง่ของ ‎ลักษณะทางกายภาพ พฤติกรรม และการมองเห็น
‎มันก็ยากที่จะคิดถึงสัตว์ที่เก่งกว่าแมว
‎ชื่อวิทยาศาสตร์ของแมวบ้านคือฟีลิส คาทัส
‎พีลิส คาทัสเป็นสายพันธุ์สัตว์เลี้ยงที่มีเอกลักษณ์
‎ที่ดัดแปลงมาจากแมวป่าแอฟริกา
‎แมวทุกชนิด ไม่ว่าเล็กหรือใหญ่ ‎จัดอยู่ในวงศ์ฟีลิดี
‎ประมาณ 3.5 ล้านปีก่อน
‎สัตว์ในสกุลฟีลิส ที่ประกอบด้วยแมวเล็ก ‎แยกจากสกุลแพนเทรา
‎แมวใหญ่ เช่นสิงโตและเสือ
‎ปัจจุบัน มีฟีลิส คาทัส 400 ล้านตัวทั่วโลก
‎จำนวนที่ทำให้แมวเป็นสัตว์เลี้ยงลูกด้วยนม ‎ที่ประสบความสำเร็จสูงสุดชนิดหนึ่ง
‎ที่เคยอยู่บนโลกนี้
‎ใน 10,000 ปี ดีเอ็นเอของแมว ‎เปลี่ยนไปค่อนข้างเล็กน้อยมาก
‎ในแง่ของพันธุกรรม ‎ถือได้ว่าเรามีสัตว์ป่าอาศัยอยู่ในบ้าน
‎สัตว์ป่าที่มีฮาร์ดแวร์ทางกายภาพอันน่าทึ่ง
‎และศูนย์กลางของทุกอย่างนั้น ‎คือสันหลังอันน่าทึ่งของแมว
‎แมวมีกระดูกสันหลังมากกว่า ‎สัตว์เลี้ยงลูกด้วยนมส่วนใหญ่
‎กระดูกสันหลังของแมว ‎มีหมอนรองกระดูกที่ยืดหยุ่นเป็นพิเศษ
‎ระหว่างแต่ละข้อ สันหลังของแมวจึงยืดหยุ่นมาก
‎การออกแบบยืดหยุ่นนี้ ‎ช่วยให้แมวเป็นสัตว์บกที่เร็วที่สุด
‎ถ้าคุณดูเสือชีตาห์วิ่ง
‎การยืดและหดของสันหลัง ‎จะมีพลังงานศักย์เก็บสะสมไว้
‎แล้วปล่อยเป็นพลังงานจลน์ ‎ขณะที่แมวมุ่งไปข้างหน้า
‎ตามหลักแล้ว แมวของคุณ ‎ก็คือเสือชีตาห์ตัวเล็กๆ ที่ความอ่อนตัวสูง
‎มีศักยภาพในการวิ่งเร็ว ‎ถึง 48 กิโลเมตรต่อชั่วโมง
‎และบิดตัวทำท่าโยคะที่น่าเหลือเชื่อได้
‎แมวยังมีระบบกล้ามเนื้อที่มีประสิทธิภาพ
‎แมวเป็นหนึ่งในสัตว์เลี้ยงลูกด้วยนม ‎ไม่กี่ชนิดที่สามารถใช้งานกล้ามเนื้อ
‎ได้เต็ม 100 เปอร์เซ็นต์เวลากระโดด
‎เริ่มการจุดระเบิด
‎สาม สอง หนึ่ง ปล่อยจรวด
‎ปล่อยจรวดออกไปแล้ว
‎แมวกระโดดได้สูงกว่าความยาวตัวห้าถึงหกเท่า
‎เทียบได้กับมนุษย์กระโดดข้ามยีราฟ
‎และมันใช้หางในการปรับสมดุลร่างกายตัวเอง
‎ระหว่างการเปลี่ยนทิศทางที่รวดเร็ว
‎อย่างที่นักยิมนาสติกทุกคนคงจะบอก ‎"อะไรที่ลอยขึ้นไป ต้องตกลงมา"
‎ซึ่งทำให้นึกถึงคำถามที่มีมาช้านาน
‎ว่ากันว่าแมวลงพื้นในท่ายืนได้เสมอ
‎แมวมีความสามารถที่น่าทึ่ง ‎ในการจัดทิศทางตัวเองอย่างรวดเร็ว
‎การจะทำแบบนี้ ก่อนอื่น ‎แมวต้องรู้ว่าร่างกายอยู่ส่วนไหนในห้วงอวกาศ
‎โดยใช้ปรากฏการณ์ที่เรียกว่า "ไรติ้งรีเฟล็กซ์"
‎ปฏิกิริยานี้คือการทำงานของระบบการทรงตัว
‎เซลล์ขนที่ไวต่อความรู้สึกสูงในหูชั้นใน
‎จะรู้สึกถึงตำแหน่งของร่างกาย ‎การเคลื่อนไหว และความเร่งในห้วงอวกาศ
‎และส่งข้อมูลนี้ตรงไปยังสมอง
‎แมวจะรู้เสมอว่าทิศไหนคือตั้งตรง
‎สัตว์เลี้ยงลูกด้วยนมทุกชนิด ‎มีไรติ้งรีเฟล็กซ์ รวมทั้งมนุษย์ด้วย
‎แต่บางครั้ง เราก็หลงทิศ
‎เราเรียกสิ่งนี้ว่า "อาการทวิสตี้ส์"
‎คุณได้ยินเรื่องเกี่ยวกับซิโมน ไบลส์
‎เธอรู้สึกว่าสูญเสียความสามารถในการสัมผัส ‎ว่าร่างของตัวเองอยู่ไหนในห้วงอวกาศ
‎เธอรู้สึกว่าการฝืนเล่นต่อไปจะเป็นอันตราย
‎ซึ่งก็สมเหตุสมผล
‎แต่มันเป็นเรื่องที่ควบคุมได้ยาก
‎ปฏิกิริยาของแมวเร็วกว่ามนุษย์เรากว่าสองเท่า
‎และเร็วกว่าสัตว์เลี้ยงอื่นทุกชนิด
‎ถ้าคุณปล่อยสุนัขลง
‎จากท่าเดิมซ้ำๆ จะมีหลายครั้ง
‎ที่น้องจะยืนไม่ได้
‎เทียบปอนด์ต่อปอนด์ ‎แมวอาจเป็นสัตว์เลี้ยงลูกด้วยนม
‎ที่เร็วที่สุด แข็งแรงที่สุด ‎และมีความอ่อนตัวสูงที่สุดในโลก
‎แต่พรสวรรค์สัตว์ป่าแบบนี้ ‎ก็ทำให้แมวเป็นปริศนาด้วย
‎เพื่อหาคำตอบว่าทำไมแมวถึงทำสิ่งที่มันทำ ‎บางที นักจิตวิทยาแมวอาจจะช่วยได้
‎นั่งก่อน นั่นแหละจ้ะ ลูกแม่
‎("นักจิตวิทยาแมว")
‎ในช่วงวิวัฒนาการ แมวไม่ได้เปลี่ยนไปมากนัก
‎ตอนนี้แมวก้ำกึ่งอยู่ระหว่างการเป็นแมวป่า
‎แต่ก็เป็นแมวบ้านที่เราอยากให้เป็นด้วย
‎คริสตินศึกษาปริศนาของจิตใจแมว
‎เธอพยายามถอดรหัสว่าแมวกำลังคิดอะไร
‎ฉันคิดว่าความสามารถทางสังคมของแมว ‎ถูกประเมินต่ำไปมากๆ
‎โดยเฉพาะหลายๆ ครั้งที่แมวถูกเทียบกับสุนัข
‎ใครๆ บอกว่าสุนัขเก่งกว่า ‎ในด้านลักษณะของปัญญาทางสังคม
‎ผู้คนมักจะคิดว่าสุนัข ‎เป็นสัตว์เลี้ยงที่สัญชาตญาณดีกว่า
‎สุนัขจำชื่อตัวเองได้ ‎และเข้าใจคำศัพท์ได้มากถึง 160 คำ
‎สุนัขเข้าใจสีหน้าของมนุษย์
‎และทำได้แม้แต่แก้ปัญหา
‎แต่คริสตินเชื่อว่า ‎แมวยังไม่มีโอกาสได้พิสูจน์ตัวเอง
‎ทำตัวดีๆ นะ
‎สิ่งที่เราเห็นได้บ่อยขึ้นเรื่อยๆ ‎คือการวิจัยที่ยังไม่เคยทำกับแมว
‎เธอจึงตั้งใจพิสูจน์ให้เป็นที่ประจักษ์
‎ว่าแมวจะทำได้ดีแค่ไหนเทียบกับคู่แข่งอย่างสุนัข
‎เราจะวางน้องไว้ตรงนี้
‎แต่ก่อนอื่น
‎แมวจำชื่อตัวเองได้หรือเปล่า
‎สำหรับการทดสอบนี้ ‎เราจะหาคำตอบว่าคาร์ลจำชื่อตัวเองได้หรือไม่
‎(คาร์ล)
‎เรามีลำโพงบลูทูธตัวนี้
‎เราจะเปิดเสียงของฉันผ่านลำโพง
‎คริสตินเริ่มจากคำพยางค์เดียวสี่คำ
‎บู๊ต
‎คาร์ลมีปฏิกิริยากับคำแรก
‎เสียงใหม่ในสิ่งแวดล้อมของตัวเอง
‎ซ็อก
‎แต่ไม่นาน มันก็เลิกสนใจต่อเสียง
‎เดย์
‎แล้วคริสตินก็เติมคำที่ใกล้เคียงกับชื่อ
‎เกิร์ล
‎ยังไม่ตอบโต้
‎แต่แล้ว วินาทีตัดสิน
‎คาร์ล
‎เก่งมาก
‎การทดสอบนี้ได้ทำหลายร้อยครั้ง ‎กับแมวหลากหลายตัว
‎และมันก็ชัดเจน แมวส่วนใหญ่จำชื่อตัวเองได้
‎แต่มันเลือกจะตอบสนองหรือไม่ ‎นั่นมันคนละเรื่องกัน
‎- ไปสิ ‎- แต่เราจะพูดเรื่องนั้นทีหลัง
‎การวิจัยของคริสตินนำเธอไปสู่จุดศูนย์กลาง
‎ของการปฏิวัติแมวสมัยใหม่
‎(ญี่ปุ่น)
‎ปี 2017 แมวแซงหน้าสุนัข ‎เป็นสัตว์เลี้ยงยอดนิยมที่สุดในญี่ปุ่น
‎ปัจจุบัน ญี่ปุ่นเลี้ยงแมวเก้าล้านตัว
‎และมีนักวิทยาศาสตร์แมวชั้นแนวหน้าของโลก
‎(ดร.ซาโฮะ ทากากิ ‎นักวิจัยแมว มหาวิทยาลัยอาซาบุ)
‎เทียบกับงานวิจัยสุนัขแล้ว งานวิจัยในแมว…
‎ตามหลังอยู่ประมาณ 15 ปี
‎คริสตินกับซาโฮะได้เผยแพร่ ‎ผลงานศึกษารวมกัน 37 ฉบับ
‎พวกเธอได้ช่วยพิสูจน์ว่า ‎แมวจำหน้าและเสียงมนุษย์ของตัวเองได้
‎รวมถึงแมวตัวอื่นๆ ด้วย
‎พวกเธอพิสูจน์ว่าแมวรู้ ‎ความหมายของการชี้นิ้ว
‎แมวเข้าใจความคงทนถาวรของวัตถุ
‎แมวเข้าใจได้ว่าเวลาวัตถุหายไปจากสายตา
‎ไม่ได้แปลว่ามันหายไปจากโลก
‎สรุปคือแมวเข้าใจสิ่งต่างๆ ‎มากกว่าที่เราคิดไว้มากนัก
‎ในเมื่อตอนนี้มีการจัดทำวิจัย
‎เราก็ได้เห็นแมวมีพฤติกรรม ‎และทำผลงานได้ระดับพอๆ กับสุนัข
‎เคล็ดลับคือการรู้วิธีไขศักยภาพของแมว
‎สัมภาษณ์มารีน่ากับสเวตลานา มาร์กจุดเอบีซี
‎- ฉันชื่อมารีน่าค่ะ ‎- ส่วนฉันชื่อสเวตลานาค่ะ
‎เราคือซาวิทสกี้แคทส์
‎เราเป็นครอบครัวแมวกับมนุษย์ที่ฝึกกันมาดีมาก
‎การฝึกแมวเป็นเหมือนมายากลอย่างหนึ่ง
‎และไม่ใช่กลที่ง่ายเลย
‎คณะซาวิทสกี้แคทส์ที่ทึ่งเป็นคนดังชาวยูเครน
‎พวกเธอออกทัวร์ทั่วโลก ‎มอบความบันเทิงให้คนนับล้าน
‎พวกเธอเข้ารอบก่อนรองชนะเลิศ ‎ของอเมริกาส์ก็อตทาเลนต์ด้วย จะว่าไป
‎ไม่เลวสำหรับสัตว์ที่มักถูกมองว่าฝึกไม่ได้
‎ข้อแตกต่างระหว่างการฝึกแมวกับการฝึกสุนัขคือ…
‎สุนัขอยากเอาใจเรา
‎(ของานแลกอาหาร)
‎"หนูจะทำให้แม่ทุกอย่าง"
‎"หนูจะทำตามที่แม่สั่งเลย"
‎ส่วนแมวจะบอกแบบ "บังคับให้ได้สิ"
‎พี่น้องซาวิทสกี้รู้กุญแจ ‎ไขความสามารถสัตว์นักแสดงของพวกเธอ
‎อย่างแรกเลย เราต้องเป็นเพื่อนกับน้องแมว
‎มันสำคัญที่แมวต้องไว้ใจเราอย่างเต็มที่
‎แมวไม่ควรคาดหวังเซอร์ไพรส์จากเรา
‎ตลอดสี่ปีมานี้ ดาชาเป็นดาวเด่นของคณะ
‎ดาชา
‎ดาชาเป็นดาราค่ะ
‎เมื่อไหร่ที่น้องเห็นกล้อง มันจะเหมือนโลกทั้งใบ…
‎หยุดนิ่งไป ประมาณ ‎"กล้องคือสิ่งเดียวที่หนูต้องการ"
‎ดาชาทำการแสดงยากที่สุดของคณะหลายอย่าง
‎รวมถึงท่า "มิชชันอิมพอสซิเบิล"
‎และท่ากระโดดสูง
‎ดาชาคือหัวหน้าซาวิทสกี้แคทส์ ‎อย่างไม่มีใครแย้งได้
‎แต่ก็มีผู้ท้าชิงอีกสามคน ‎ที่จ้องจะชิงตำแหน่งของน้อง
‎และทุกตัวในนี้ อาจเป็นดาราดังตัวต่อไปได้
‎แมวแต่ละตัวก็เหมือนลูกเราเอง
‎เราคิดภาพชีวิตที่ไม่มีแมวไม่ออกเลย
‎วิธีเดียวที่จะดึง ‎ความสามารถสูงสุดของแมวออกมาได้
‎คือต้องสร้างความผูกพัน
‎ด็อกเตอร์บางคนอุทิศชีวิตให้กับศิลปะแขนงนี้
‎(ดร.ไวลานี ซัง ‎ผู้อำนวยการศูนย์พฤติกรรมและสวัสดิภาพ)
‎(สมาคมพิทักษ์สัตว์ซานฟรานซิสโก ‎นักพฤติกรรมแมว)
‎ก่อนคนจะรับแมวหรือซื้อแมวไปเลี้ยง
‎เราอยากให้พวกเขาทำการบ้านก่อน
‎เราอยากให้พวกเขาได้ดูสิ่งที่ควรคาดหวัง
‎เวลาพาแมวกลับบ้าน
‎มันเป็นการตัดสินใจครั้งใหญ่ ‎เพราะคุณเพิ่มสมาชิกสำคัญในครอบครัว
‎การรับแมวไปเลี้ยงเป็นเรื่องใหญ่
‎การเรียนรู้สำหรับมือใหม่อาจจะยังยาก
‎ถ้าอยากให้แมวชอบคุณ
‎หนึ่งในสิ่งแรกๆ ที่คุณต้องทำคือกะพริบตาช้าๆ
‎ในโลกของสัตว์ การสบตาสำคัญมาก
‎การสบตาโดยตรง จ้องเขม็ง ‎ตาไม่กะพริบมันน่ากลัว
‎ถ้าคุณอยากมีปฏิสัมพันธ์กับแมว
‎พยายามทำตัวเล็กๆ เข้าไว้ ‎เอนไปด้านข้าง ยืนเอียงๆ ตัวหน่อย
‎แล้วก็มองหางตา แล้วกะพริบตา
‎สำหรับแมว ทำแบบนี้ก็เหมือนยิ้มให้
‎ส่งต่ออารมณ์สุขสันต์เชิงบวก
‎และแมวมักจะตอบสนอง
‎แมวก็จะกะพริบตาช้าๆ ‎เพื่อบอกเราว่า "ไม่เป็นไรนะ
‎หนูเป็นมิตร หนูชอบคุณ
‎หนูไม่ได้ข่มขู่อะไรนะ"
‎เวลาแมวทำแบบนั้น ฉันคิดว่านั่นเป็นคำชม
‎"แมวตัวนั้นชอบฉัน ใช่"
‎ถ้าการกะพริบตาช้าๆ ได้ผล ‎คุณก็ลองเข้าใกล้อีกนิดได้
‎แมวเวลามันทักทายกัน
‎แมวที่เป็นมิตรต่อกันจะชนจมูก
‎มันจะยื่นหน้ามาชนจมูกกันเลย
‎ถ้าอยากทำความรู้จักกับแมว คุณก็ยื่นนิ้วให้น้องได้
‎แล้วปล่อยให้แมวเอาจมูกมาชน
‎น้องดมนิ้วคุณ จำกลิ่น ทำความรู้จักคุณ
‎สำหรับฉัน นั่นก็คล้ายๆ การจับมือ
‎แต่ถ้าน้องชอบคุณ สิ่งที่จะเกิดขึ้นบ่อยๆ
‎คือน้องจะเอาหน้ามาถูนิ้วคุณ
‎แต่ห้ามทิ่มแรงๆ จากข้างบน
‎ถ้าย้อนประวัติบรรพบุรุษสัตว์ป่า ‎แมวก็เป็นกึ่งเหยื่อ
‎แล้วอะไรโจมตีแมวจากข้างบน ‎สัตว์ที่กางกรงเล็บใส่
‎เช่นแรปเตอร์ตัวใหญ่ๆ ‎นกฮูก นกอินทรี อะไรพวกนั้น
‎ดังนั้น เวลาคุณทำมือแบบนี้เข้าหา
‎มันออกจะน่ากลัวนะ น่ากลัวมาก
‎ต่ำๆ ช้าๆ คือวิธีที่ถูกต้อง
‎ปกติฉันจะยื่นนิ้วให้น้องดม
‎ถ้าน้องเริ่มถู ฉันก็จะเข้าไปลูบ
‎ตามแก้มตามคอ
‎ใต้คาง ส่วนที่น้องไม่ถือสา
‎ถ้าน้องชอบให้เกาคางหรือเกาคอ
‎นั่นก็แปลว่าน้องแมวยอมรับคุณแล้ว
‎แมวบางตัวที่ไม่ชอบสัมผัส ‎อาจต้องโน้มน้าวมากหน่อย
‎แมวหลายตัวขี้กลัวมากๆ
‎สิ่งที่เราทำคือใช้เจ้า "ปอมปอม"
‎เป็นก้อนไหมเล็กๆ ติดไว้กับไม้ยาวๆ
‎เราใช้สิ่งนี้เริ่มปฏิสัมพันธ์กับแมว
‎ให้น้องเล่นกับมันก่อน ดูว่าน้องแมวรู้สึกยังไง
‎เมื่อแมวสบายใจแล้ว มันจะบอกให้รู้
‎การสัมผัสสร้างความใกล้ชิด ‎เป็นพฤติกรรมสร้างความผูกพันทางสังคมที่สำคัญ
‎เราเห็นว่าแมวร้อยละ 83
‎จะเข้าไปถูไถเจ้าของเวลากลับห้อง
‎เราเห็นว่าการสัมผัสสร้างความใกล้ชิดดูจะเป็น…
‎การคลายเครียดที่สำคัญสำหรับแมวอีกด้วย
‎ท่าทางเป็นมิตรนี้ ‎อาจมีความหมายแค่แมวยอมรับคุณแล้ว
‎แต่แมวชอบมนุษย์ทุกคนหรือเปล่า
‎หรือเลือกที่รักมักที่ชัง
‎การทดสอบนี้เรียกว่าการจับคู่ผูกพัน ‎ในการทดสอบนี้ เราจะดูว่า…
‎แมวใช้เวลาอยู่กับเจ้าของ ‎และกับคนแปลกหน้ามากแค่ไหน
‎ถ้าคาร์ลเลือกคริสติน เจ้าของ ‎แทนที่จะเป็นคนแปลกหน้าเกินครึ่ง
‎ก็แสดงให้เห็นว่าแมวเลือกที่ชอบ
‎คาร์ลแทบจะเลือกฉันทุกครั้งเลย
‎น้องดูจะเลือกปฏิบัติกับฉันที่เป็นเจ้าของ
‎มากกว่าคนแปลกหน้า
‎พวกเขาทำการทดลองนี้ ‎และการทดลองคล้ายๆ กันหลายพันครั้ง
‎ไม่ต้องสงสัยเลยว่า ‎แมวมีความผูกพันที่แน่นแฟ้นกับเจ้าของ
‎ความผูกพันของมนุษย์กับแมวอาจต่อยอดมาจาก
‎ความผูกพันที่แมวมีกับแม่ตอนเป็นลูกแมว
‎ใช่ครับ เรามีความผูกพันกัน ‎แล้วเราก็รักแมวแน่นอน
‎แต่แมวรักเราบ้างหรือเปล่า
‎เราจะไปสำรวจเรื่องนั้นกันในอีกสักครู่
‎ก่อนอื่น กุญแจไขจิตใจแมวอีกอย่าง
‎คือทำให้แมวรู้สึกคุ้นเคย
‎เช่นเดียวกับบรรพบุรุษ แมวชอบขึ้นที่สูง
‎แมวชอบที่สูงๆ เพราะมันอยากรู้ว่าเกิดอะไรขึ้น
‎ถ้ามันไม่สบายใจ มันก็ขึ้นที่สูงไปหลบซ่อนได้
‎แน่นอนว่าเป็นลักษณะที่หลงเหลือ ‎จากสมัยเป็นแมวป่า
‎ทั้งหมดนั่นคือพฤติกรรมจากสัญชาตญาณ ‎เราไม่ต้องสอนแมวปีนที่สูง
‎น้องจะบอกเอง "หนูจะปีน" แล้วถ้าคุณไม่สรรหา
‎เฟอร์นิเจอร์แมวที่เหมาะสมให้น้องใช้
‎น้องจะสร้างที่เล็กๆ ของตัวเอง
‎ไม่จริงน่า อย่านะ
‎แมวชอบที่แคบๆ เช่นกัน
‎ซึ่งช่วยอธิบายได้ว่าทำไมแมวถึงหลงใหลกล่อง
‎กำแพงปิดกั้นทำให้เรารู้สึกปลอดภัย
‎ฉันคิดว่านั่นคือเหตุผล ‎ที่แมวชอบกล่องมากๆ แล้วมันก็เจ๋งดี
‎ที่ได้ซ่อน แล้วกระโดดเข้าเล่นงานเจ้าของ
‎แมวเป็นสัตว์นักล่าแบบซุ่มโจมตี
‎แปลว่ามันมักจะซ่อนตัวเพื่อจับเหยื่อ
‎ดังนั้น การมีกล่องก็เป็นสิ่งที่…
‎ช่วยให้แมวได้ฝึก ‎การเคลื่อนไหวแบบนักล่าให้สมบูรณ์
‎ลังกระดาษมีผลต่อการคลายเครียดของแมวด้วย
‎แมวค่อนข้างมีความเฉพาะตัวที่น่าสนใจ
‎ในระบบนิเวศ เพราะเวลาแมวล่าเหยื่อ ‎มันอาจจะมุดเข้ารูในต้นไม้
‎มันหาทางหลบสิ่งกีดขวาง
‎นักล่าที่หลบสิ่งกีดขวางได้อาจจะล่าได้ดีกว่า
‎เห็นชัดว่านั่นเป็นประโยชน์ต่อการเอาตัวรอด
‎แมวมีพรสวรรค์เฉพาะตัว
‎ที่ช่วยให้มันแทรกตัวเข้าไป ‎ในที่ที่สัตว์น้อยชนิดจะเข้าได้
‎วิธีหนึ่งที่จะสาธิตความสามารถนี้ คือลองดู
‎ว่าแมวจะมุดเข้ารูได้เล็กแค่ไหน
‎แล้วเราก็ล่อแมวให้เข้ารูได้
‎ด้วยของอย่างอาหาร ของเล่น ขนม
‎(เจ็ดนิ้ว)
‎รูใหญ่ ไร้ปัญหา
‎แต่เมื่อบรูซลดขนาดรูลง
‎แมวก็เริ่มแสดงออก ‎ถึงความชำนาญต่อสภาพแวดล้อมที่แท้จริง
‎(หกนิ้ว)
‎และทุกอย่างเริ่มต้นจากหนวด
‎หนวดเป็นการปรับตัวของแมวที่น่าสนใจมาก ‎อย่างที่คนส่วนใหญ่รู้ดี
‎มันดูเหมือนเส้นผม ‎มีโครงสร้างยาวเหมือนเส้นผม
‎แต่ละเส้นเชื่อมต่อกับมัดเส้นประสาท
‎ที่ส่งข้อมูลของสิ่งที่หนวดได้สัมผัสไปยังสมอง
‎คนส่วนใหญ่รู้ว่าแมวมีหนวดที่คาง
‎แต่มันมีหนวดที่บริเวณคิ้วด้วย
‎แล้วคนก็ไม่รู้ว่าแมวมีหนวด
‎อยู่ที่หลังเท้าหน้าด้วย
‎มันได้วิวัฒนาการเพื่อส่ง ‎ข้อมูลการตอบรับหรือการสัมผัส
‎ในแง่ของสภาพแวดล้อม
‎ประโยชน์อย่างหนึ่งของหนวด
‎คือมันบอกแมวว่าจะมุดรูได้เล็กแค่ไหน
‎(สี่นิ้ว)
‎โครงกระดูกความอ่อนตัวสูงของแมว ‎จะจัดการที่เหลือเอง
‎กระดูกไหปลาร้า
‎หรือกระดูกหน้าคอ ‎มันไม่ได้ยึดกับกระดูก มันอยู่ในกล้ามเนื้อ
‎มันเหมือนมีข้อต่อที่ขยับได้เกินปกติในทุกส่วน
‎อย่างที่เห็นในการทดลองนี้ เราค่อยๆ ทำให้รู…
‎เล็กลงเรื่อยๆ
‎จริงๆ มันก็น่าแปลกใจ ‎ที่แมวเหล่านี้ที่ตัวค่อนข้างใหญ่
‎มุดผ่านเข้าไปได้
‎แต่หนวดจะไม่ยาวขึ้นถ้าแมวน้ำหนักขึ้น
‎หนวดแมววิวัฒนาการ ‎จนได้ความกว้างประมาณตัวแมว
‎ที่อยู่ในสภาวะปกติ สุขภาพดี
‎มันจะมีปัญหาอีกอย่าง ‎กับแมวน้ำหนักเกินหรือโรคอ้วน
‎แมวจำนวนมากก็เป็นโรคอ้วน นี่เป็นปัญหาใหญ่
‎หนวดมันจะไม่ยาวขึ้น
‎เพื่อปรับให้เข้ากับรอบเอวของแมวที่น้ำหนักเกิน
‎แมวในสหรัฐฯ ร้อยละ 59 น้ำหนักเกิน
‎ดังนั้น การกินให้ถูกหลักจึงสำคัญ
‎ญาติในป่าของแมว
‎ต้องพยายามหาอาหาร
‎มันไม่มีปัญหาในการรักษาหุ่น
‎แมวบ้านเรา ไม่ใช่แบบนั้น
‎ลองชั่งน้ำหนักน้องแป๊บนึงไหมคะ
‎ห้ามโกงนะ
‎ถ้าเรากินๆ แล้วก็กินๆ แล้วกินเร็วด้วย
‎เราก็ยัดอาหารลงคอได้เยอะ
‎ก่อนที่กระเพาะจะบอกทันว่า ‎"โอ๊ย เดี๋ยว มากไปแล้ว"
‎เราเลยอยากทำแบบเดียวกันกับแมว ‎เราอยากหาอะไรให้น้องทำ
‎จะเป็นของเล่นแมวก็ได้
‎หรือเครื่องให้อาหารที่เล่นได้ก็ได้ ‎แต่เป็นอะไรที่ให้แมวได้เล่น
‎เพื่อให้รู้ว่ามีอาหารอยู่ในนั้น
‎นี่ แกต้องพยายามนะ
‎อีกอย่าง ไม่ว่าเจ้าของจะกินอะไร ‎แมวก็ต้องกินเนื้อ
‎แมวเป็นสัตว์กินเนื้อโดยบังคับ
‎มันต้องกินเนื้อ เพราะมันไม่สามารถสังเคราะห์
‎กรดอะมิโนบางอย่างที่พบได้เฉพาะในเนื้อ
‎ดังนั้น ขอร้องนะครับ ให้อาหารแมวที่ทำจากเนื้อ
‎อาหารการกินของแมว ‎ต้องสารอาหารครบถ้วน สมดุล
‎แต่ขอร้อง อย่าให้แมวกินมังสวิรัติ
‎การรักษาสุขภาพและความสุขของแมว ‎กลายเป็นวิถีชีวิตได้อย่างรวดเร็ว
‎หมอคนหนึ่งในญี่ปุ่นใช้เวลาอยู่กับแมวเยอะมาก
‎จนใครๆ เรียกเขาว่า "กูรูแมว"
‎(ดร.ยูกิ ฮัตโตริ ‎ผู้อำนวยการ ศูนย์การแพทย์แมวโตเกียว)
‎("กูรูแมว")
‎แมวเป็นสัตว์ที่อ่อนไหวง่าย
‎คนที่ไม่ชอบแมวมักจะบอกว่า
‎ตัวเองไม่เข้าใจเลยว่าแมวคิดอะไรอยู่
‎หมอยูกิได้ใช้เวลาศึกษาแมวนับหมื่นชั่วโมง
‎เขาทำงานเพื่อถอดรหัส ‎ท่าทางเล็กๆ อันแยบยลของภาษาแมว
‎ถ้าคุณมองแมว มองตา มองหู
‎การที่แมวกระดิกหาง ถ้าคุณสังเกตมัน
‎คุณจะเริ่มเข้าใจความรู้สึกของแมว
‎เมื่อแมวลืมตาและหูตั้ง มันกำลังผ่อนคลาย
‎ถ้ามันหรี่ตาลง แล้วกดหูลงต่ำ
‎มันกำลังแสดงความก้าวร้าว
‎ลืมตากว้าง แต่หูตก ‎แปลว่ามันกำลังเตรียมป้องกันตัวเอง
‎และถ้าแมวแยกเขี้ยว แปลว่ามันพร้อมโจมตี
‎การอ่านสีหน้าแมวอาจทำได้โดยสัญชาตญาณ
‎แต่หางเป็นปริศนามากกว่า
‎การเคลื่อนไหวของหางมีความหมายหลายอย่าง
‎เวลาสุนัขกระดิกหาง คนจะบอกว่ามันดีใจ
‎แต่แมวไม่เป็นแบบนั้น
‎เวลาแมวส่ายหาง มันกำลังรำคาญ
‎แต่เวลาแมวหางตั้งตรง แปลว่ามันมีความสุข
‎เวลาผมกลับบ้าน แล้วแมวตรงเข้ามาหา
‎โดยที่หางมันตั้งตรง แปลว่ามันอารมณ์ดี
‎มันบอกว่า ‎"กลับมาแล้วเหรอ ไปไหนมา คิดถึงนะ"
‎เมื่อปลายหางของแมวกระตุก แปลว่ามันสนใจ
‎เวลาแมวเก็บหางไว้ที่หว่างขา
‎มันกำลังกลัว และแสดงท่าทียอมจำนน
‎เมื่อแมวขนลุกไปทั้งตัว ‎แปลว่ามันกำลังหวาดกลัวสุดๆ
‎เวลาหางมันฟูขึ้น
‎นั่นคือความกลัวที่แท้จริง
‎ถ้าคุณเข้าใจข้อความเข้ารหัสเหล่านี้ ‎ใครๆ ก็อ่านใจแมวได้
‎และบางครั้ง แค่การรับฟังก็ช่วยได้
‎แมวมีเสียง 20 แบบในการแสดงอารมณ์
‎มีบางเสียงที่แมวทำ ‎เวลามันอยากได้อะไรบางอย่าง
‎และเสียงเวลาที่แมวมีความสุข
‎นี่คือเสียงเตือน "อย่าเข้ามาใกล้นะ"
‎และนี่คือเสียงของการโจมตี
‎แต่แมวคุยกับมนุษย์ ‎มากกว่าคุยกับแมวตัวอื่นมากมายนัก
‎แมวที่อยู่กับมนุษย์จะร้องเหมียวบ่อย
‎เวลาแมวร้องเหมียวดังๆ ชัดๆ หนึ่งครั้ง
‎มันมักจะแปลว่าแมวกำลังขออะไรบางอย่าง
‎"หนูหิว ชามหนูไม่มีอาหารเลย"
‎"หนูหิวน้ำ" หรือ "เปิดประตูให้หน่อย"
‎ข้อความเข้ารหัสที่เป็นปริศนาที่สุด ‎พบได้ในเสียงสั่น
‎เวลาแมวทำเสียงในลำคอ มันกำลังรู้สึกดีมาก
‎เหมือนต้องมนต์สะกดหรือกำลังหลงใหล
‎นี่คือเสียงที่มันทำ
‎การศึกษาใหม่ที่น่าแปลกใจพบว่า
‎แมวใช้เสียงสั่นเพื่อเข้าถึงจิตใต้สำนึก
‎แมวดูจะสามารถแทรกความถี่
‎ที่ทับซ้อนกับความถี่ ‎ของเสียงมนุษย์ทารกเวลาร้องไห้
‎เวลามนุษย์ทารกร้งไห้ ความถี่หรือความยาวคลื่น
‎อยู่ที่ 400-600 เฮิร์ตซ์
‎เป็นเสียงที่ออกแบบมาเพื่อเรียกร้องความสนใจ
‎แมวยุคใหม่ได้พัฒนาเสียงร้องเหมียวสูงพิเศษ
‎แทรกไว้ในเสียงสั่นที่เลียนแบบความถี่นี้
‎แมวได้วิวัฒนาการวิธีทำ…
‎เสียงที่มนุษย์เมินเฉยได้ยาก
‎ดูเหมือนว่าแมวพยายามเข้าถึง
‎สัญชาตญาณพ่อหรือแม่ของเจ้าของที่ต้องดูแลแมว
‎แมววิวัฒนาการเพื่อให้เราดูแลมัน
‎แต่ก็ยังมีอีกหลายอย่างที่เราทำได้ ‎เพื่อทำให้แมวรับฟังเรา
‎คำสั่งแรกและคำสั่งพื้นฐาน ‎ที่เราสอนให้แมวทำคือให้ตามเรามา
‎เราวิ่งหนีน้องได้ ‎แล้วบอกว่าตามมาสิ น้องก็จะมา
‎การสอนคำสั่งพื้นฐานด้วยการทำซ้ำ
‎เรียกว่าการวางเงื่อนไขแบบคลาสสิก
‎ตัวอย่างคลาสสิก ‎ของการวางเงื่อนไขแบบคลาสสิกคือกรณีพาฟลอฟ
‎ดร.อิวาน พาฟลอฟได้รางวัลโนเบล ‎สาขาสรีรศาสตร์ปี 1904 จากการค้นพบของเขา
‎สิ่งที่เขาค้นพบคือ
‎ถ้าคุณสั่นกระดิ่ง แล้วเรียกสุนัขกินข้าว
‎หลังจากทำซ้ำๆ เสียงของกระดิ่ง
‎จะเริ่มทำให้สุนัขน้ำลายไหล
‎สุนัขได้ถูกตั้งเงื่อนไขว่า
‎การได้ยินเสียงกระดิ่งแปลว่าจะได้กินอาหาร
‎นั่นคือการวางเงื่อนไขแบบคลาสสิก
‎สำหรับแมว ‎การฝึกด้วยคลิกเกอร์เป็นการเริ่มต้นที่ดี
‎ให้เริ่มจากเสียงคลิก
‎แล้วหลังจากนั้นหนึ่งถึงสองวินาที ให้ขนมน้องแมว
‎น้องแมวก็จะคิด "อ้าว เฮ้ย
‎ทุกครั้งที่ได้ยินเสียงคลิก ‎หนูได้กินขนมสูตรพิเศษ"
‎เสียงคลิกก็จะมีความหมาย
‎แมวเบื่อง่าย ต้องทำการฝึกให้สั้นๆ เข้าไว้
‎ฉันตั้งเป้าไว้ที่ประมาณหนึ่งถึงห้านาที
‎ฉันว่า… มันคงจะแบบ…
‎วิเศษสุดยอดไปเลยถ้าทำได้ห้านาที
‎บอกตรงๆ ฉันบอกเจ้าของแมวว่า ‎"30-60 วินาที ฮัลเลลูยาห์
‎เราทำสำเร็จแล้ว" นึกออกไหม
‎ถ้าแมวของคุณทำได้นานกว่านั้น ก็ดีค่ะ
‎สิ่งสำคัญคือต้องอดทน
‎ไม่ใช่แมวทุกตัวจะตอบสนองเหมือนกัน
‎เพราะแมวทุกตัวต่างกัน
‎ในการวิจัยของเรา ‎สิ่งหนึ่งที่เราได้เห็นบ่อยๆ ในพฤติกรรมแมว
‎คือมีความแตกต่างเฉพาะแต่ละตัวเยอะมาก
‎แมวต่างกันมากในด้านการตอบสนองต่อมนุษย์ ‎และความสามารถในการเข้าสังคม
‎แมวไม่ได้เป็นซูเปอร์สตาร์ทุกตัว
‎ดาชามาถึงจุดนี้ได้จากการฝึกนานหลายปี
‎แมวซาวิทสกี้แคทส์ตัวอื่นๆ ยังอยู่ในระหว่างฝึกฝน
‎ไม่ใช่แมวทุกตัวที่จะทำการแสดงพิเศษได้
‎เราต้องสังเกตแมว ‎เพื่อให้เข้าใจว่าน้องทำอะไรได้บ้าง
‎และสอนสิ่งต่างๆ โดยดูจากจุดแข็ง
‎เวลาสัตว์เกิดมา มันเกิดมาพร้อมภาวะจิตใจ
‎ภาวะจิตใจนั้นก็คือตัวต่อชิ้นแรก
‎เพื่อให้ลักษณะนิสัยของมันพัฒนาต่อไปในช่วงชีวิต
‎แมวของเราทุกตัวมีนิสัยต่างกัน
‎เราต้องปรับตัวให้เข้ากับแมว เราไม่สามารถ…
‎ทำให้แมวปรับตัวเข้าหาเราได้
‎มันไม่ใช่หน้าที่แมว มันหน้าที่คุณ
‎คุณต้องเลือก
‎ว่าอะไรเหมาะกว่าสำหรับน้อง
‎เราเห็นสิ่งนี้ตั้งแต่ยังเป็นลูกแมว
‎ตอนอายุได้สามวัน
‎น้องก็เริ่มแสดงความแตกต่างภายในครอกแล้ว
‎มันก็เหมือนมนุษย์ บางคนเก่งคอมพิวเตอร์
‎บางคนเต้นบัลเลต์เก่ง
‎คุณคงสอนให้นักคอมพิวเตอร์เต้นบัลเลต์ไม่ได้
‎เอ็ดดี้ มานี่ เอ็ดดี้
‎พี่น้องซาวิทสกี้ไม่บังคับแมวนักแสดง
‎ให้ทำการแสดงที่น่าทึ่ง
‎เช่นเดียวกับประติมากร ‎ที่ค้นหาประติมากรรมภายในก้อนหิน
‎พวกเธอปล่อยให้ศักยภาพของแมว ‎เปิดเผยออกมาเอง
‎นี่คืออาเชีย น้องเป็นดีว่า
‎คุณไม่รู้เลยว่าน้องจะยอมแสดงหรือเปล่า
‎คุณไม่มีทางรู้เลย
‎น้องเป็นเด็กที่เดายากมากๆ
‎แต่การแสดงที่น้องทำ เป็นการแสดงที่น่าทึ่งมากๆ
‎มันก็เลยคุ้มที่จะเสี่ยง
‎ด้วยอายุ 13 ปี ‎สมาชิกอาวุโสของทีมคือขวัญใจแฟนๆ
‎นี่คือชูปา
‎น้องฝึกยากมากตอนแรก ท้าทายมากๆ
‎น้องทำไม่ได้เลยสักอย่าง
‎แต่พอผ่านไปหลายเดือน อยู่ๆ มันก็คลิก
‎ตอนนี้น้องเป็นนักเรียนเกรดเอ
‎แน่นอน แมวแก่ก็สอนการแสดงใหม่ๆ ได้
‎สมาชิกใหม่ล่าสุด เอ็ดดี้ ‎เติบโตมาต่างออกไปเล็กน้อย
‎เอ็ดดี้เป็นชื่อผู้หญิงนะ
‎น้องโตมากับสุนัขเกือบทั้งชีวิต
‎น้องเลยมีนิสัยและพฤติกรรมเหมือนสุนัข
‎เรารู้ว่าประสบการณ์ชีวิต
‎มีผลต่อพฤติกรรมของแมวสูงมาก
‎และนั่นก็มีผลกระทบต่อการเข้าสังคมของแมวด้วย
‎เพราะภูมิหลังของมัน
‎พี่น้องซาวิทสกี้จึงฝึกเอ็ดดี้ต่างออกไปเล็กน้อย
‎น้องทำทุกอย่างย้อนกลับ
‎น้องทำการแสดงเหลือเชื่อ ที่แมวตัวอื่นๆ…
‎ทำไม่ได้ ‎เพราะว่าสมองไม่ได้ตั้งโปรแกรมมาแบบนั้น
‎เอ็ดดี้ชอบการกระโดดอีกด้วย
‎พวกเธอเลยสอนน้อง ‎ทำการแสดงที่ยากที่สุดอย่างหนึ่ง
‎ตอนนี้น้องกำลังฝึกกระโดดลอดห่วงกระดาษ
‎ฉันว่ามันเป็นการแสดงที่ท้าทายรองลงมา
‎ที่เราสอนได้หลังจากฝึกให้เข้าสังคม
‎เพราะหลักๆ คือ ‎เราสอนให้แมวกระโดดใส่กำแพง
‎มันต้องใช้เวลา และการฝึกหนักมาก ‎และเสียกระดาษเปล่าเยอะมาก
‎มันก็ยังไม่สำเร็จดี
‎เอ็ดดี้ กระโดด
‎ต้องใช้การฝึกพอสมควร
‎แต่พี่น้องซาวิทสกี้ก็ได้รู้วิธีกระตุ้นเอ็ดดี้
‎แมวแต่ละตัวได้รับแรงกระตุ้น ‎จากรางวัลที่ต่างกัน
‎มันอาจจะดูเหมือนง่าย ‎แต่เจ้าของแมวมือใหม่หลายคนเข้าใจผิด
‎ฉันคิดว่าส่วนหนึ่งคือ ‎พวกเขาใช้สิ่งของกระตุ้นแมวที่ผิด
‎แมวแยกแยะเก่งกว่าสัตว์เลี้ยงอื่นๆ หลายชนิด
‎อาหารไม่ใช่แรงกระตุ้นที่ดีเสมอไป
‎เราพบว่าที่จริงแมวส่วนใหญ่ ‎ชอบรางวัลทางสังคมมากกว่า
‎คริสตินได้ทำการวิจัยโดยละเอียด ‎ว่าแมวต้องการอะไร
‎เธอมอบทางเลือกให้แมว
‎ระหว่างของเล่นชิ้นโปรด
‎กลิ่นที่ชอบ
‎อาหารของโปรด
‎หรือเจ้าของ
‎และเกินครึ่งของทุกครั้ง ‎แมวเลือกมนุษย์ของตัวเอง
‎น้องน่าจะชอบคุณนะ
‎ดูเหมือนหัวใจจะสำคัญกว่าท้อง
‎แล้วนี่คือหลักฐานว่าแมวรักเราหรือเปล่า
‎มีคนถามฉันบ่อยๆ ว่าแมวรักเราหรือเปล่า
‎ความรักเป็นอารมณ์ที่ซับซ้อน แม้แต่ในมนุษย์
‎คนอาจจะบอกว่ารักคุณ แต่ทำตัวสวนทางก็ได้
‎เพื่อตอบคำถามนั้น และเข้าใจธรรมชาติที่แท้จริง
‎ของความสัมพันธ์มนุษย์กับแมว
‎เราต้องย้อนกลับไปยังจุดเริ่มต้น
‎หลายปีที่นักประวัติศาสตร์เชื่อว่า ‎มิตรภาพของเราเริ่มต้นในอียิปต์
‎ประมาณ 4,000 ปีก่อน
‎แต่การค้นพบครั้งใหญ่เมื่อไม่นานนี้ ‎ได้เปลี่ยนทุกอย่างไป
‎(ดร.เอวา มาเรีย จีกัล ‎นักบรรพชีวินวิทยา สถาบันฌากส์ โมโนด์)
‎หนึ่งหมื่นปีก่อน
‎ก่อนยุคหินใหม่ ไม่มีแมวในไซปรัส
‎ไซปรัสเป็นเกาะเล็กๆ ‎ในทะเลเมดิเตอร์เรเนียน
‎ใกล้แหล่งกำเนิดอารยธรรม
‎ที่นักโบราณคดีได้ทำ ‎การค้นพบที่ยิ่งใหญ่เมื่อไม่นานนี้
‎พวกเขาเจอซากเด็กยุคหินใหม่ถูกฝังไว้
‎ในซากนี้ มีกระดูกของแมวด้วย
‎ดร.เอวา มาเรียใช้ดีเอ็นเอ ‎ค้นหาอายุซากที่ค้นพบ
‎มันได้กลายเป็นหลักฐานชิ้นเก่าแก่ที่สุด
‎ของความสัมพันธ์มนุษย์กับแมว
‎(ค.ศ. 1000)
‎พิสูจน์ว่าเราอยู่ร่วมกัน ‎มาอย่างน้อย 10,000 ปีแล้ว
‎แมวตัวนี้ไม่ได้ว่ายน้ำข้ามทะเลมา
‎มันแปลว่ามีคนพาแมวตัวนี้ขึ้นเรือมาไซปรัส
‎มีบางอย่างเกิดขึ้นใกล้ๆ เวลานั้นในพื้นที่นี้
‎สิ่งที่เกิดขึ้นคือเกษตรกรรม
‎มนุษย์เริ่มปลูกพืชและจัดเก็บธัญพืช
‎แล้วแมวป่าก็สบโอกาส
‎ยุ้งฉางแบบนี้น่าจะดึงดูดหนู
‎ซึ่งเป็นหายนะของเกษตรกรยุคแรก
‎ดังนั้น พวกแมว…
‎เลยกระโดดมาจับหนู เติบโตได้ด้วยหนู
‎และนี่ก็อาจจะเป็นจุดเริ่มต้น ‎ของความสัมพันธ์ระหว่าง
‎แมวป่ากับมนุษย์
‎และจากจุดนี้ ความสัมพันธ์ก็พัฒนาขึ้น
‎ชาวอียิปต์บูชาแมว
‎เรามีมัมมี่แมวเป็นล้านตัว
‎จากประติมานวิทยาอียิปต์ รูปปั้น ‎ไปจนถึงการถ่ายทอดภาพแมวรูปแบบต่างๆ
‎คุณจะเห็นเก้าอี้ของชนชั้นสูง มักจะเป็นผู้หญิง
‎กับเจ้าแมวน้อยใต้เก้าอี้
‎มันบอกเราว่าแมวได้เข้าไปอยู่ในบ้านแล้ว
‎มันกำลังจะกลายเป็นแมวบ้าน
‎ไม่ว่ามนุษย์ไปไหน แมวก็ตามไปด้วย
‎บ่อยครั้งไปทางเรือ
‎เรือน่าจะเป็นวิธีหลักในการแพร่กระจายของแมว
‎หนูขึ้นเรือ แล้วแมวก็ตามไป
‎ก็เลยน่าจะไม่มีเรือลำไหนสักลำ
‎ที่ออกจากท่าเรือไปโดยไม่มีแมว
‎นี่คือวิธีที่ฟีลิส คาทัสไปถึงทุกทวีปในโลก
‎มันสำคัญต่อเรือมาก ‎จนก่อนถึงปี 1975 ในกองทัพเรืออังกฤษ
‎เรือมีข้อบังคับให้มีแมวบนเรือ
‎ไม่ใช่แค่อังกฤษ
‎(ข่าวแมว เฮอร์มันเข้ากองทัพ)
‎ระวังนะครับ คุณทหารยามชายฝั่ง ‎เจ้าเหมียวเฮอร์มันกำลังเดินหาเหยื่อ
‎ในบัลติมอร์ เฮอร์มันได้ประทับรอยนิ้วมือ ‎หรือควรเรียกว่าประทับรอยมังคุด
‎เพื่อรับบัตรผ่าน ‎เข้าหน่วยยามชายฝั่งอย่างเป็นทางการ
‎นี่คือเรื่องจริง
‎เจ้าเหมียวเฮอร์มัน ‎อยู่ในหน่วยยามชายฝั่งสหรัฐฯ จริงๆ
‎แต่ประวัติศาสตร์ก็ไม่ได้ใจดีต่อแมวเสมอไป
‎เรื่องเล่าของแมวดำกับไสยศาสตร์
‎แม่มดกับหม้อต้มยา ไม่ได้เริ่มขึ้นในซาเลม
‎หรือแม้แต่ทรานซิลเวเนีย
‎แต่เริ่มจากพระสันตะปาปานอกรีต เกรกอรี่ที่เก้า
‎แมวในยุคกลาง
‎ถูกโยงกับแม่มด
‎ที่จริง แม่มดเป็น…
‎ผู้หญิงที่ฉลาด ‎ผู้หญิงมีภูมิปัญญาที่รู้เรื่องธรรมชาติเยอะ
‎ผู้หญิงมีภูมิปัญญาเหล่านี้รู้ว่าการทำบ้านให้สะอาด
‎ช่วยรักษาสุขภาพได้
‎พวกเธอเลยกวาดบ้านด้วยไม้กวาด
‎แล้วใช้แมวกำจัดหนู
‎จากนั้นก็มาถึงช่วงที่ศาสนจักร
‎ซึ่งชายเป็นใหญ่
‎มองว่าแมวเป็นตัวอันตราย
‎ศาสนจักรเลยพยายามกำจัดแมว
‎เมื่อกลายเป็นปีศาจในยุคศาลศาสนา
‎ประชากรแมวในยุโรปก็ถูกกวาดล้าง
‎ซึ่งบางคนเชื่อว่า ‎อาจมีส่วนก่อให้เกิดวิกฤตกาฬโรค
‎กาฬมรณะ หรือกาฬโรค…
‎แพร่เชื้อจากหนู ที่จริงก็จากหมัด
‎แล้วหมัดก็อาศัยอยู่ในขนหนู
‎เมื่อแมวน้อยลง โรคระบาดก็ควบคุมไม่ได้
‎โชคดีที่แม้แต่ในยุคมืดเช่นนี้
‎มนุษย์บางส่วนก็ยังคงรักษาความผูกพันกับแมว
‎(สกอตแลนด์)
‎ความสัมพันธ์ที่ยังคงวิวัฒนาการจนทุกวันนี้
‎มีประวัติศาสตร์เรื่องแมวในโรงกลั่นสุรา
‎มันค่อนข้างเป็นธรรมเนียมของสกอตแลนด์
‎มีแมวชื่อดังมากในโรงกลั่นที่เพิร์ทเชียร์
‎ชื่อทาวเซอร์ มันน่าจะเป็นแมวโรงกลั่นชื่อดังที่สุด
‎- ครับ มันเป็นตำนานเลยล่ะ ‎- ค่ะ
‎ผมคิดว่ามันเป็นแมวโรงกลั่นที่ดังที่สุด
‎(ดรูว์ แมคเคนซีย์ เจ้าของร่วม ‎โรงกลั่นสุราลินดอร์ส แอบบี้)
‎(เฮเลน แมคเคนซีย์ เจ้าของร่วม ‎โรงกลั่นสุราลินดอร์ส แอบบี้)
‎ห้าปีก่อน เฮเลนกับดรูว์ แมคเคนซีย์
‎รับแมวมาช่วยทำงานสองตัว
‎เพื่อสืบสานธรรมเนียมเก่าแก่
‎โรงกลั่นแอ็บบี้ก่อตั้งเมื่อปี 1191
‎วิลเลียม วอลเลซเคยมาที่นี่ ‎หลังจากชัยชนะเหนืออังกฤษ
‎ในยุทธการแบล็กเอิร์นไซด์
‎มันมีประวัติศาสตร์อันยิ่งใหญ่
‎ผมว่าเราคงสืบสานธรรมเนียมต่อไป
‎แมวทุกตัวที่เคยอยู่ที่นี่ตลอดหลายปี
‎พวกเขาตั้งชื่อแมวดำตัวผู้ว่า ‎ฟรายเออร์ จอห์น คลอว์
‎แมวสามสีตัวเมียชื่อเวสเปอร์ส
‎เป็นการรำลึกถึงนักบวชยุคกลางที่เคยอยู่ที่นี่
‎และเช่นเดียวกับนักบวชเหล่านั้น ‎เจ้าแมวสองตัวก็เริ่มทำหน้าที่ตอนกลางคืน
‎ดวงตาแมวใหญ่มากถ้าเทียบกับขนาดกะโหลก
‎แมวมีสิ่งที่เรียกว่า "ทาปิตัม ลูซิดัม"
‎ซึ่งเป็นชั้นเซลล์ที่อยู่หลังดวงตา
‎ที่สะท้อนแสงกลับสู่จอตา
‎มันทำให้แมวมองเห็นได้ดีในสภาวะแสงต่ำ
‎สิ่งที่เจ้าแมวตามหาเป็นอันตรายใหญ่หลวง
‎ต่อสุขภาพของโรงกลั่น
‎มีหนูอยู่ในโรงกลั่นเสมอ ‎เพราะปริมาณข้าวบาร์เลย์กับธัญพืช
‎ที่มีมหาศาล แน่นอนว่ามันดึงดูดหนู
‎อธิบายแบบไม่วิชาการนะ คือมันโชคร้าย
‎ที่หนูชิ้งฉ่องตลอดเวลา
‎เผื่อจะอยากใช้คำสุภาพ นั่นไม่ใช่เรื่องดีเลย
‎เพื่อตามหาสัตว์รังควานเหล่านี้ ‎เจ้าแมวต้องใช้อัลตราโซนิก
‎หูของแมวหมุนได้ 180 องศา
‎แล้วมันก็ได้ยินเสียงคลื่นความถี่สูงมาก
‎นี่เป็นเพราะเหยื่อที่มันตามล่า ‎ส่งเสียงในระยะคลื่นความถี่นี้
‎มันทำให้แมวจำกัดขอบเขตและสำรวจหาเหยื่อได้
‎แมวทำหน้าที่ได้ดี
‎แต่เฮเลนกับดรูว์ก็อยากรู้ ‎ว่าเจ้าแมววางแผนอะไรอยู่กันแน่
‎เฮเลนจึงใช้เครื่องติดตามจีพีเอสเพื่อหาคำตอบ
‎ปลอกคอจีพีเอสเผยให้เห็นว่าทุกคืน
‎เวสเปอร์สเดินทางมากกว่า 1.6 กิโลเมตร
‎แต่ไม่เคยห่างบ้านไปไกลนัก
‎เวสเปอร์ส ที่เป็นหัวหน้า ‎ฝ่ายกำจัดหนูอย่างเป็นทางการ
‎ยุ่งกับการทำงานทั้งกลางวันและกลางคืน
‎แล้วน้องก็ขยันที่สุดในช่วงก่อนฟ้าสาง
‎เวลาหากินของพวกหนู
‎แมวเป็นสัตว์สนธยา
‎สัตว์สนธยา
‎แปลว่ามันจะออกหากินช่วงเช้ามืดกับช่วงพลบค่ำ
‎ซึ่งอาจอธิบายได้ว่า ‎ทำไมแมวถึงซนมากนักในช่วงเช้ามืด
‎แมวบ้านฉันชอบวิ่งเล่นหลังจากเราเข้านอน
‎วิ่งเล่น แบบที่อยู่ๆ แมวก็เกิดคึกขึ้นมา
‎เราเรียกว่า "แฟรป" เอฟ อาร์ เอ พี
‎แบบแผนการเคลื่อนไหวคึกคักรวดเร็ว
‎คุณจะเห็นว่าแมวทำเสียงแหลมๆ เล็กๆ
‎แล้วลงพื้นมาต่ำ กระโดดจากนี่ไปนั่น
‎น้องๆ วิ่งไล่กันเอง ทำเสียง
‎กำลังสนุกกันยกใหญ่ ขณะที่มนุษย์เรานอนแล้ว
‎ทั้งหมดนี้เป็นพฤติกรรมตามสัญชาตญาณ
‎มันย้อนไปถึงเรื่องนาฬิกาชีวภาพ
‎นี่คือนาฬิกาในร่างกายเราที่ได้มาจากบรรพบุรุษ
‎แมวบางตัวมีกิจวัตรกลางคืนแปลกๆ อีกอย่าง
‎โดยเฉพาะเวสเปอร์ส น้องชอบหาของขวัญมาให้
‎เวสน่าจะจับได้วันละสี่ห้าตัว
‎แต่ทำไมแมวถึงหาของขวัญให้เจ้าของ
‎เรารู้ว่าเวลาแม่แมวคลอดลูก
‎มันจะคาบเหยื่อกลับมาให้ลูกๆ
‎ลูกจะได้รู้ว่าเหยื่อแบบไหนเหมาะสม
‎แล้วก็ปล่อยให้ลูกเล่นกับเหยื่อ
‎และให้ลูกฝึกล่าเหยื่อในแบบแปลกๆ
‎ไม่ว่าเหตุผลคืออะไร มันก็เป็นคำชม
‎มันแปลว่าคุณคือครอบครัว
‎แล้วก็มีบางอย่างที่ไม่น่าอภิรมย์
‎เวลาเราเดินเท้าเปล่าตอนเช้า
‎ขณะที่เวสเปอร์สทำหน้าที่ตามธรรมเนียม
‎ฟรายเออร์ จอห์น คลอว์ก็ใช้วิธีที่ทันสมัยกว่า
‎น้องเป็นแมวสบายๆ มากๆ
‎ชอบออกสื่อ มันใช้เวลาเยอะมาก
‎อยู่ในศูนย์ผู้เข้าเยี่ยมชม ไปให้เขาลูบไล้
‎เอฟเจซีรู้ว่าน้องสาวจัดการหนูให้แล้ว
‎พรสวรรค์ของมันเลยเหมาะกับจุดอื่นมากกว่า
‎หน้าที่ของเอฟเจซี จะบอกว่าเป็นทูตก็ได้
‎เอฟเจซีเป็นแผนกออกหน้า
‎- เวสเปอร์สเป็นแผนกหลังบ้าน ‎- มันอยู่หลังบ้าน ทำงานหนัก
‎เวสเปอร์สใช้สัญชาตญาณ
‎ฟรายเออร์ จอห์น คลอว์ใช้อินสตาแกรม
‎สิ่งที่เริ่มขึ้นเมื่อ 10,000 ปีก่อน ‎ในฐานะความสัมพันธ์ในการทำงาน
‎ได้วิวัฒนาการเป็นความหลงใหลทั่วโลก
‎การที่แมวแพร่เป็นไวรัลไปทั่วอินเทอร์เน็ต
‎ผมคิดว่ามัน ‎เหนือความคาดหมายของทุกคนเลยจริงๆ
‎ผมเชื่อว่าเหตุผลที่พบบ่อยอันดับสอง ‎สำหรับการท่องอินเทอร์เน็ต
‎คือการเข้าไปดูคลิปแมว
‎แมวคือคอนเทนต์ครอบครัว ‎อันดับหนึ่งในอินเทอร์เน็ต
‎ที่มียอดวิวรวมกว่า 25,000 ล้านครั้ง
‎การศึกษาใหม่พบว่าคลิปแมว ‎ช่วยกระตุ้นอารมณ์ด้านบวกได้
‎และลดความรู้สึกด้านลบได้
‎พูดอีกอย่างคือ มันฉีดโดปามีนให้ขนานใหญ่
‎ฉันคิดว่าอินเทอร์เน็ตได้กลายเป็นพื้นที่
‎ที่คนรักแมวทุกคนได้ไปรวมตัวกัน ‎และแสดงความรัก
‎กับแมว แล้วขำน้องๆ
‎แล้วก็สร้างความสนิทกัน ‎ด้วยเรื่องงี่เง่าที่แมวของเราทำ
‎มันมอบพื้นที่ให้เราทำแบบนั้น
‎พฤติกรรมแย่ๆ เป็นคลิปที่สนุกได้
‎แต่มันไม่ตลกเสมอไป ‎เวลาเรื่องเกิดขึ้นในบ้านคุณเอง
‎เวลาเราเจอพฤติกรรมไม่พึงประสงค์
‎พึงระลึกไว้ว่า แมวก็ทำไปตามประสาแมว
‎น้องไม่รู้ว่าคุณไม่อยากให้น้องขึ้นเคาน์เตอร์
‎กฎข้อแรก ห้ามทำโทษน้องแมว
‎เวลาแมวทำอะไรที่คุณไม่อยากให้ทำ
‎แล้วคุณไปทำโทษน้อง
‎บางครั้งน้องก็ไม่เข้าใจว่าทำไมคุณถึงไม่ชอบ
‎มันทำให้น้องเดาใจคุณไม่ถูกด้วย
‎"อยู่ๆ แม่ก็ตะโกน กรีดร้อง ‎หนูไม่เข้าใจ เกิดอะไรขึ้น"
‎กุญแจสำคัญคือใช้พลังเชิงบวก
‎ถ้าแมวทำอะไรที่คุณไม่อยากให้ทำ
‎คุณควรจะดึงความสนใจของแมว ‎แล้วบอกน้องไป บอกไปว่าอยากให้ทำอะไร
‎"นี่ มาทำนี่สิ มาจับมือกันเร็ว
‎ขึ้นที่นอนเร็ว ฉลาดมากเจ้าเหมียว เย่"
‎แล้วน้องแมวก็ "เย่ หนูเป็นเด็กดีที่สุด"
‎สำหรับพฤติกรรมที่แย่มากๆ ‎การวางเงื่อนไขแบบคลาสสิกยังไม่พอ
‎การวางเงื่อนไขกลับคือกระบวนการ ‎เปลี่ยนการตอบสนองทางอารมณ์
‎นี่คือจุดที่ควรเอาของดีมาใช้
‎ขนมของโปรดเกินห้ามใจของเจ้าแมว
‎การมอบสิ่งที่มีค่ามากๆ หรือเป็นรางวัลใหญ่
‎ที่สัตว์คิดว่า "อ้อ ก็ไม่แย่นี่ หนูชอบ"
‎ฉันยกตัวอย่างนี้ให้ลูกค้าเสมอ
‎ถ้าทุกครั้งที่คุณเดินออกจากบ้าน
‎มีคนข้างบ้านหัวร้อนพูดจาร้ายๆ กับคุณล่ะ
‎คุณก็เลยพยายามไม่ออกจากบ้าน ‎ตอนคนข้างบ้านอยู่ข้างนอก
‎แต่ถ้าฉันให้เงิน 1,000 ดอลลาร์ ‎ทุกครั้งที่คุณออกจากบ้าน
‎คุณก็จะคิดว่า ‎"ไม่เลวนี่ เจอหน้าหมอนั่นก็ช่างมัน"
‎ถ้าเจอหน้าเขาวันละสี่ครั้ง แล้วได้ 4,000 ล่ะ
‎คุณก็จะคิด "เอาสิ จัดมาเลย"
‎"ตานั่นอยู่ไหน" ‎คุณจะอยากเจอเขาคนนั้นตลอดเวลา
‎นั่นคือการวางเงื่อนไขกลับ
‎คุณเปลี่ยนสถานการณ์ได้
‎จากด้านลบ เป็นกลาง แล้วเป็นบวก
‎เช่นเดียวกับทุกความสัมพันธ์ ‎มันอาจต้องใช้ความอดทน
‎แต่มันก็คุ้มค่า
‎บางครั้งเราก็สัมผัสได้ว่า ‎แมวอาจไม่จำเป็นต้องมีเรา
‎แต่ก็ยังอยากให้เราอยู่ด้วย
‎และนี่คือความสัมพันธ์เฉพาะตัว ‎ที่ลึกลับ และฝังลึกมากๆ
‎แรงกระตุ้นที่แท้จริงของแมว ‎ไม่ได้ตีความได้ง่ายเหมือนสัตว์เลี้ยงชนิดอื่น
‎สุนัขมองเจ้าของเป็นเทพเจ้า
‎แต่แมวคิดว่าตัวเองเป็นเทพเจ้า
‎แมวไม่อยากทำสิ่งที่ไม่ชอบ
‎แมวอยากได้นอนเวลาที่อยากนอน
‎ได้กินเวลาอยากกิน ได้เล่นเวลาอยากเล่น
‎อย่าเข้าใจผิดว่าความอิสระคือความไม่ใส่ใจ
‎ถ้าคุณมีมุมมองแบบว่าแมวเหินห่าง
‎ไม่สนใจปฏิสัมพันธ์ทางสังคม
‎คุณก็เลยไม่ฝืนไปมีปฏิสัมพันธ์กับมัน
‎ถ้างั้นคุณก็สร้างนิสัยให้แมวเหินห่างไปด้วย
‎เพราะนั่นคือสิ่งที่คุณคาดหวังจากแมว
‎ในงานของเรา เราพบว่า
‎พฤติกรรมของมนุษย์ ‎มีอิทธิพลต่อพฤติกรรมของแมวจริงๆ
‎งานวิจัยของคริสตินพิสูจน์ว่า ‎แมวปฏิบัติต่อคุณอย่างไร
‎มันสะท้อนว่าคุณปฏิบัติต่อแมวอย่างไรได้โดยตรง
‎ต่อยอดไปอีกขั้น ผลงานของเธอแสดงให้เห็น ‎ว่าแมวอาจรับรู้ความรู้สึกของเราได้ด้วย
‎นี่คือสิ่งที่เรียกว่าการทดสอบอ้างอิงทางสังคม
‎แนวคิดก็คือพัดลมติดกระดาษตัวนี้
‎เป็นสิ่งแปลกใหม่สำหรับแมวโดยสิ้นเชิง
‎น้องจะไม่รู้ว่ามันน่ากลัวหรือสนุก
‎แนวคิดก็คือมนุษย์จะแสดงคำใบ้ทางอารมณ์
‎แล้วดูการตอบสนองของแมว
‎คาร์ล มันน่ากลัวนะ
‎คาร์ล มันน่ากลัวนะ ว่าไหม
‎ไม่นะ
‎ไม่นะ ตายแล้ว
‎ดูนั่นสิ
‎เวลาคริสตินทำท่าทางกลัวพัดลม ‎คาร์ลก็พยายามซ่อนตัว
‎พัดลมน่ากลัวเหรอจ๊ะ
‎หลังจากรีเซตแล้วปรับทัศนคติใหม่ ‎ก็ได้เวลาทดสอบรอบที่สอง
‎ถ้าฉันมีความสุขกับพัดลม
‎เราก็น่าจะได้เห็นว่าแมวรับรู้อารมณ์ของฉันได้
‎ดูสิ พัดลมนี่ยอดเลย
‎ดูสิ พัดลมนี่ดีจังนะ
‎พอเธอพูดดีๆ กับพัดลม ไม่กลัวพัดลม
‎คาร์ลก็ดูมั่นใจมากขึ้น
‎ดูกระดาษนั่นสิ
‎ดูสิ
‎พัดลมไม่เป็นภัยอีกต่อไป
‎ไม่กลัวแล้วเนอะ
‎ไม่ใช่แค่คาร์ล
‎แมวร้อยละ 79 ‎ดูคำแนะนำทางอารมณ์จากเจ้าของ
‎สำหรับนักวิทยาศาสตร์ ‎นี่คือการค้นพบครั้งใหญ่อีกครั้ง
‎ดูเหมือนแมวจะเป็นผู้เชี่ยวชาญ ‎ในการอ่านความรู้สึกเรา
‎ทั้งที่ดีและไม่ดี
‎ถ้าคุณอารมณ์ไม่ดีสักนิด แล้วเข้าไปฝึกแมว
‎เดินออกมาเถอะค่ะ
‎อย่าเข้าไปเลย
‎แมวรู้สึกได้ทุกอย่าง แมวทำให้มันแย่ลงด้วย
‎อาเซีย มานี่
‎แมวได้เรียนรู้ความเห็นใจ ‎เพื่อปรับตัวและเอาตัวรอด
‎มันมีข้อได้เปรียบทางวิวัฒนาการ
‎จากการที่ดูเพื่อนร่วมสังคม ‎ในสิ่งแวดล้อมของตัวเอง
‎แล้วเก็บข้อมูลได้
‎ถ้าคุณอ่านท่าทีตอบรับของใครสักคนไม่ออก
‎คุณก็จะตัดขาดตัวเองออกไป
‎จากข้อมูลมหาศาลว่าต้องตอบโต้ยังไง
‎กับสิ่งที่อาจจะเป็นอันตรายได้
‎การเปิดเผยว่าแมวรับรู้ความรู้สึกเราได้นี้
‎เกิดความพลิกผันครั้งใหญ่กว่าที่ใครเคยคาดไว้
‎ที่ญี่ปุ่น ดร.ซาโฮะ ทากากิได้สังเกตบางอย่าง
‎ฉันรู้เข้าว่าเราสังเกตเห็นพฤติกรรมต่างกัน
‎ระหว่างแมวในสหรัฐฯ กับแมวในญี่ปุ่น
‎ในญี่ปุ่น แมวจะไม่ชอบสถานที่ที่ไม่คุ้นเคย
‎แต่แมวที่ฉันเห็นในสหรัฐฯ
‎ทำตัวปกติได้แม้แต่ในสถานที่ที่ไม่คุ้นเคย
‎แมวญี่ปุ่นกับแมวอเมริกัน ‎อาจจะมีลักษณะนิสัยต่างกัน
‎คริสตินกับซาโฮะตัดสินใจทำการทดลองเดียวกัน
‎ในสหรัฐฯ และในญี่ปุ่น
‎แล้วพวกเธอก็พบว่าแมวแตกต่างกัน
‎เราเห็นความแตกต่างทางสังคม ‎ระหว่างแมวในญี่ปุ่นกับสหรัฐฯ
‎ฉันค้นพบว่าความแตกต่าง ‎ทางวัฒนธรรมของเรามีผลกับแมวด้วย
‎วัฒนธรรมมนุษย์เปลี่ยนวัฒนธรรมของแมวหรือไม่
‎ญี่ปุ่นเป็นประเทศเกาะ
‎เจ้าของแมวส่วนใหญ่เลี้ยงแมวไว้ในบ้านเท่านั้น
‎คนญี่ปุ่นไม่ค่อยจัดปาร์ตี้ที่บ้าน
‎ดังนั้น สำหรับแมวในญี่ปุ่น ‎การได้เจอคนแปลกหน้า
‎เกิดขึ้นน้อยครั้งกว่าแมวในสหรัฐฯ มาก
‎นี่อาจจะเป็นปัจจัยที่ส่งผล ‎ต่อความแตกต่างระหว่างแมวในญี่ปุ่น
‎กับแมวในสหรัฐฯ
‎งานวิจัยของพวกเธอบ่งชี้ว่า ‎ความแตกต่างทางวัฒนธรรมเหล่านี้
‎อาจจะส่งต่อกันมาจากรุ่นสู่รุ่น
‎และในวัฒนธรรมหนึ่ง มันได้ทำให้ ‎สองสายพันธุ์ของเราเข้าใกล้กันมากขึ้น
‎(อิสตันบูล)
‎แม้แต่ก่อนอิสตันบูลจะกลายเป็นคอนสแตนติโนเปิล
‎มันก็เป็นเมืองแห่งแมว
‎ถนนแถบนี้เป็นบ้านของแมวในชุมชนกว่าแสนตัว
‎ที่ปรับตัวกับวิถีชีวิตในเมืองอย่างสมบูรณ์แบบ
‎สมัยนี้ เวลาไปอิสตันบูล ‎คุณจะเจอแมวเต็มไปหมด
‎พวกมันเป็นแมวที่เป็นของย่านนั้น
‎ไม่ได้มีเจ้าของเฉพาะบุคคล
‎มนุษย์สร้างโครงสร้างพื้นฐานให้แมว
‎เพื่อให้แมวเอาตัวรอดได้
‎แต่มันไม่… ไม่ได้มีเจ้าของเฉพาะบุคคล
‎ในปี 2021 อิสตันบูลออกกฎหมายใหม่ ‎เพื่อปกป้องแมวเหล่านี้
‎เป็นหนึ่งในกฎหมายที่ก้าวหน้าที่สุดในโลก
‎การปฏิบัติกับแมวอย่างเท่าเทียม ‎และมองสิ่งต่างๆ จากมุมมองของแมว
‎เป็นวิธีที่ดีที่สุดในการเสริมสร้าง ‎ความสัมพันธ์ให้แน่นแฟ้นยิ่งขึ้น
‎ไง
‎เหตุผลเดียวที่วิชาเฉพาะทางของฉันยังอยู่ได้
‎ก็เพราะมนุษย์รับรู้ว่าเรามี ‎ความผูกพันลึกซึ้งกับสัตว์ชนิดนี้
‎มีความรักลึกซึ้ง
‎เราทำเพื่อความรักสัตว์
‎เราทำเพราะเรารับรู้ ‎ถึงความผูกพันของมนุษย์กับสัตว์
‎ฉันก็ไม่รู้ว่าฉันร้องไห้ทำไม ‎เลิกสะกิดต่อมน้ำตาได้แล้ว
‎ใช่ นี่คือเหตุผลที่เราทำ เพราะเรารักสัตว์
‎เห็นชัดเจนว่าเรารักแมว
‎ซึ่งโยงถึงคำถามเรื่องแมวที่สำคัญที่สุด
‎ฉันคิดว่าแมวรักเราไหม
‎มันยากมากที่จะประเมินอารมณ์ของแมว
‎แต่ฉันรู้สึกได้จากพฤติกรรมของแมว
‎จากความสัมพันธ์ของแมว
‎ว่าแมวก็สร้างความผูกพันลึกซึ้งกับมนุษย์ ‎ที่คล้ายกับความรักได้
‎แมวรักเจ้าของมากๆ
‎ฉันเชื่อว่าแมวของฉันรักฉันแน่นอน
‎มันเห็นชัดเจนว่าแมวช่วย…
‎สนับสนุนทางอารมณ์ ‎เป็นความรู้สึกที่สบายดี มีความสุข
‎แนวคิดที่ว่าคุณกลับบ้าน ‎มาเจอความรักไร้เงื่อนไขจากแมว
‎เป็นอะไรที่สำคัญมากๆ
‎ด้วยความทุ่มเททุกอย่างจากครอบครัว ‎เอ็ดดี้จึงอยู่ในจุดที่สมบูรณ์พร้อม
‎ที่จะเป็นซูเปอร์สตาร์ดังตัวต่อไป
‎เหลืออย่างเดียวที่ต้องทำ ‎คือกระโดดลอดห่วงกระดาษให้ได้
‎เราเพิ่งเริ่มจะรับรู้ถึงศักยภาพของแมวเท่านั้น
‎ยังมีอะไรอีกเยอะมากที่เรายังไม่รู้เกี่ยวกับแมว
‎อนาคตจะนำมาซึ่งการค้นพบทีละน้อย
‎ยิ่งเราได้เรียนรู้ เราก็ยิ่งตระหนักได้ ‎ว่าความผูกพันของเราลึกซึ้งแค่ไหน
‎แมวรู้สึกถึงความรักที่คุณมอบให้
‎แล้วมันก็ได้พลังจากความรักนั้นด้วย
‎ความรักมีทั้งสองทาง
‎ถ้าเราเรียนรู้วิธีดึงส่วนที่ดีที่สุด ‎ในตัวแมวของเราออกมาได้
‎แมวก็จะดึงส่วนที่ดีที่สุดของเราออกมา
‎ฉันคิดภาพชีวิตที่ไม่มีแมวไม่ออกเลย
‎แมวคือสัตว์ประจำตัวฉัน ฉันสัมผัสถึงมันได้
‎ฉันหวังว่าแมวจะรักฉันมากพอๆ กับที่ฉันรักแมว
‎เมื่อทุกอย่างลงตัวแล้ว ‎ผลลัพธ์ก็อาจเป็นเรื่องมหัศจรรย์
‎คำบรรยายโดย วรากรณ์ จันทา